KISKŐRÖS VÁROS POLGÁRMESTERE
E L Ő T E R J E S Z T É S

(a Képviselő-testület 2011. június 22-i ülésére)

TÁRGY: A KISKŐRÖSI VAGYONVÉDELMI ALAPÍTVÁNY ÁLTAL LÉTREHOZOTT VÁROSI TÉRFIGYELŐ RENDSZER ÖNKORMÁNYZAT RÉSZÉRE TÖRTÉNŐ ÁTADÁSA
A 2010. év elején Kiskőrösi Vagyonvédelmi Alapítvány jelezte azon szándékát, mely szerint a jelenleg működő városi kamera-rendszer mellett – vállalkozói támogatással – új kamera-rendszert kívánnak kiépíteni úgy, hogy az üzembe helyezést követően Kiskőrös Város Önkormányzatának tulajdonába kerülne. Kiskőrös Város Képviselő-Testülete a 23/2010. számú Képviselő testületi határozata szerint a városi térfigyelő rendszer kialakítását támogatta. A Vagyonvédelmi Alapítvány Kuratóriuma tájékoztatása szerint a rendszer 2010. december 15-re elkészült. A megállapodás-tervezet 1. számú mellékletét képező kimutatásban felsorolt vagyontárgyait az önkormányzat részére át kívánja adni azzal a céllal, hogy az önkormányzat a közbiztonság helyi feladatainak ellátását segítse. Az átadással érintett eszközök jelenlegi forgalmi nettó értéke az értékbecslés adatai alapján 7.789.767.-Ft. Az alapítvány ezen tevékenységi köre nem tartozik az ÁFA törvény hatálya alá. Tekintettel arra, hogy az Alapítvány kivonja tevékenységi köréből ezen az eszközöket, ezért az eszközök értéke után térítésmentes átadással egyidejűleg köteles megfizetni az ÁFÁ-t, melynek megfizetését a megállapodás-tervezetben foglaltak szerint számla ellenében az Önkormányzat átvállalja.  
Az átadó és átvevő között létrejövő szerződésben megfogalmazott célok megvalósítása érdekében javaslom, hogy az átadásra felajánlott eszközöket Kiskőrös Város Önkormányzata köszönettel fogadja el - figyelemmel Kiskőrös Város Önkormányzatának az önkormányzati vagyonról, a vagyon hasznosításáról szóló 13/1992. (VII.8.) önk. rendelet 4. § (2) bekezdésében foglalt rendelkezésekre az Alapítvány és Kiskőrös Város Önkormányzata között létrejövő szerződés aláírásával egyidejűleg.
Javaslom, hogy a Képviselő-testület a Vagyonvédelmi Alapítvány által átadandó eszközöket a határozat-tervezet mellékletét képező szerződésben foglaltak szerint fogadja el.
Kiskőrös, 2011. június 14.

HATÁROZAT-TERVEZET

1. A kiskőrösi Vagyonvédelmi Alapítvány (6200. Kiskőrös, Mester u. 49.) az általa kiépített városi kamera-rendszert a határozat- tervezet 1. számú mellékletét képező szerződés-tervezetben foglaltak szerinti eszközöket, a Kiskőrös Város helyi közbiztonsági feladatainak ellátásának elősegítése érdekében Kiskőrös Város Önkormányzata részére térítésmentesen átadja. Az átadott eszközök nettó forgalmi értéke: 7.789.767.-Ft-, melyet Kiskőrös Város Önkormányzata köszönettel elfogad. Az ÁFA megfizetését számla ellenében az Önkormányzat átvállalja, melynek összege: 1.947.442-Ft, befizetési határidő: 2011. október 01..
2. A Képviselő-testület felhatalmazza a polgármestert, hogy az 1. pontban foglaltak szerinti átadás-átvételére vonatkozó szerződést valamint a rendszer működéséhez szükséges karbantartási szerződést aláírja.
Határidő:  2011. július 01.
Felelős:    polgármester

